Nariadenie Rady (EHS) č. 1591/84
zo 4. júna 1984
o uzavretí Dohody o spolupráci medzi Európskym hospodárskym spoločenstvom na jednej strane a Kartagenskou zmluvou a jej zmluvnými stranami - Bolíviou, Kolumbiou, Ekvádorom, Peru a Venezuelou - na druhej strane
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej články 113 a 235,
so zreteľom na návrh Komisie [1],
so zreteľom na stanovisko Európskeho parlamentu [2],
keďže Spoločenstvo by na dosiahnutie svojich cieľov v oblasti vonkajších hospodárskych vzťahov malo schváliť dohodu o spolupráci s Kartagenskou zmluvou a jej zmluvnými stranami; keďže určité formy hospodárskej spolupráce, ktoré ustanovuje táto zmluva presahujú právomoci konať špecifikované v oblasti spoločnej obchodnej politiky,
PRIJALA TOTO NARIADENIE:
Článok 1
Dohoda o spolupráci medzi Európskym hospodárskym spoločenstvom a Kartagenskou zmluvou a jej členskými štátmi sa týmto za Spoločenstvo schvaľuje.
Text dohody o spolupráci je prílohou tohto rozhodnutia.
Článok 2
Predseda Rady vykoná oznámenie stanovené v článku 10 zmluvy [3].
Článok 3
V spoločnom výbore pre spoluprácu ustanovenom podľa článku 5 dohody o spolupráci Spoločenstvo zastupuje Komisia, ktorej pomáhajú zástupcovia členských štátov.
Článok 4
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 4. júna 1984